**Прочетете текста и отговорете на въпросите от 1. до 5. включително.**

 От чудесата на света Големият каньон в Аризона е може би най-разтърсващата гледка. Голямата пропаст се простира на 450 км дължина, 15 км ширина и е със средна дълбочина 1600 м. Красотата му е неописуема – скали, датиращи от два милиарда години, върху които природата е издялала най-различни форми. С течение на времето стените на каньона са почти изгладени от водите на река Колорадо. Тук са били намерени палеонтологични останки отпреди милиарди години, като се започне с вкаменелости на морски животни от най-нисшия разряд и се стигне до тези на риби, насекоми и влечуги.

1. **Коя е темата на текста?**

А) Чудесата на света

Б) Големият каньон в Аризона

В) Река Колорадо

Г) Природата в Аризона

1. **Какъв е видът на текста според сферата на общуване, за която е предназначен?**

А) художествен

Б) публицистичен

В) разговорен

Г) научен

1. **Кое от следните твърдения НЕ е вярно според текста?**

А) Река Колорадо издълбава Големия каньон

Б) Големият каньон е едно от чудесата на света.

В) Скалите в Големия каньон са на възраст два милиона години.

Г) Средната дълбочина на Големия каньон е 1,6 км.

1. **Как се осъществява връзката между първото и второто изречение в текста?**

А) чрез езиков синоним

Б) чрез контекстов синоним

В)чрез синтактична синонимия

Г) чрез местоимение

1. **В какво глаголно време е подчертаната в текста глаголна форма?**

А) минало неопределено време

Б) минало свършено време

В) минало предварително време

Г) бъдеще време в миналото

1. **Напишете номинативната верига, чрез която е означен предметът на текста.**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..

1. **В кой от редовете НЕ е допусната правописна грешка?**

А) шестгодишен

Б) тъмно кафяв

В) Йорданов ден

Г) рок-концерт

8**. В коя от думите е допусната правописна грешка?**

А) трептящи

Б) гнетяли

В) неузрели

Г) вряскам

9. **В кой ред НЕ е допусната правописна грешка?**

А) тренировачен, бъркотия, целеничък

Б) честна, живопистна, уместна

в)двоякостта,припряността,вятърничавостта

Г) пустощта, медальон, люпилня

**10. В коя от подчертаните думи е допусната граматическа грешка?**

Господин Директор (А), Вие много сте разсеян (Б), щом сте забравил (В) чантата отворена (Г).

**11. В коя от думите е допусната граматическа грешка?**

В десет магазини (А) търсих такъв (Б) пуловер (В) и пак не го (Г) открих.

**12. В кое изречение НЕ е допусната пунктуационна грешка?**

А) Той скри молива, с който рисуваше, и се престори, че бездейства.

Б) Ще отида при него, чак когато ме помоли за помощ.

В) Само две къщи оцеляват след пожара като днес са реставрирани.

Г) Ще прочета писмата, получени неотдавна и две нови книги.

**13. В кое от изреченията е допусната пунктуационна грешка?**

А) Докато Илия бе ерген, по цял ден лудееше; откак се ожени – домът опустя.

Б) Две са пътеките: за храна в столовата води едната, а другата – в библиотеката. (П. Пенев)

В) Той прехвърляше в паметта си всички спомени, диреше отговори да опровергае и отхвърли думите й.

Г) Не бягай от мене, защото, когато се върна, ние пак ще се срещнем.

**14. Постави пропуснатите запетаи в изречението?**

Вече много дни те се бият превземат градове имената на които никой не беше чувал достигат до бреговете на далечни морета и всички разкази които се носят тук до тях са тъй невероятни и пленителни но страшни като стара някоя приказка. ( Й. Йовков)

**15. Къде е допусната лексикална грешка?**

А) Той е един изпечен симулант.

Б) Всички се насочиха към ескалаторите.

В) Те приключиха своята предизборна компания.

Г) Тя дочака неговото благоволение.

**16. С кое от следните словосъчетания може да се продължи изречението:**

Това момиче е много затворено - ….:

А) ни лук яла, ни бук мирисала

Б) обеца й е на ухото

В) зъб не обелва

Г) строи въздушни кули

**17. Каква е допуснатата грешка?**

Днешният случай в час по математика е многозначещ.

А) пунктуационна

Б) синтактична

В) лексикална

Г) фонетична

**18. В коя от посочените творби сатирата е основен инструмент на изобличение на проблемите на времето?**

А) „Скрити вопли”

Б) „Зимни вечери”

В) „Тихият пролетен дъжд”

Г) „Дамата с рентгеновите очи”

**19. В коя от творбите основното действие на лирическия Аз е движение и наблюдение на случващото се?**

А) „Зимни вечери”

Б) „Тихият пролетен дъжд”

В) „Дамата с рентгеновите очи”

Г) нито едно от посочените произведения

**20. В стиховете „Като черна гробница и тая вечер/ пуст и мрачен е градът” откриваме:**

А) метонимия

Б) сравнение

В) метафора

Г) хипербола

**21. Кое от посочените произведения се отличава жанрово от останалите?**

А) „Потомка”

Б) „Жена”

В) „Песен за човека”

Г) „Крадецът на праскови”

**22. Свържете вярно автор, произведение и жанр.**

А) Емилиян Станев 1. „Песен за човека” повест

Б) Блага Димитрова 2. „Потомка” философска лирика

В) Елисавета Багряна 3. „Жена” поема

Г) Никола Вапцаров 4. „Крадецът на праскови” стихотворение

**23. Прочетете откъса. От кое произведение е и кой е авторът?**

„Къдравата й коса, златиста и буйна, лежеше разчесана в скута й. Седеше неподвижно, замряла в съзерцание. Всред тишината на старата колиба, всред този пустош и глухота приличаше на привидение.”

…………………………………………………………………………………………………………..

**24. Кой е героят, описан в цитирания откъс?**

„Той знаеше само стотина думи от родната си реч, с които си служеше в крайни случаи, и сега му беше невъзможно да изрази сложните си преживявания.”

………………………………………………………………………………………………….

**25. Пример за какъв стилистичен похват или троп е цитираният откъс?**

„И дядо Георги разполагаше със свои кадри за разузнаване.”

А) олицетворение

Б) метафора

В) ирония

Г) сравнение

**26. Каква литературна фигура откривате в цитирания откъс?**

„Бялата равнина леко се изтегляше и завърташе край нас, смълчаната гора се измъкваше на пръсти назад, най – близките до пътя дървета подтичваха бързо, по-далечните се движеха по-бавно и се създаваше илюзията, че гората бяга назад с хиляди крака, без дърветата да се застъпват едно друго”

……………………………………………………………………………………………………….

**27. Реакцията на кого е показана чрез стиховете „Ако е тъй, то за какво ли/ се трудиме над вас, не знам!”?**

………………………………………………………………………………………….

**28. Напишете теза по проблема за смисъла на човешкото съществуване и на човечеството изобщо, като имате предвид откъса от „В един есенен ден по шосето”.**

„Вие сами трябва да постигнете своите знания…И със свои собствени сили да изминете пътя. Защо не можете да си представите, че точно това е смисълът на земното човешко съществуване?”

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….

29. **Препишете текста, като поправите граматичните, правописните и пунктуационните грешки.**

 Годините минавали, а Сориа продължавал да си прави дребни шегички със свойте приятели като подпалвал дървени клечици прекарвайки ги в нечии бутуш, сюртук или тъпицерия на стол, докато повечето знатни парижани побързали да обзаведът пушалните си салони с новата модна играчка, която представлявала шише със сярна киселина придружено със комплект дървени клечки с главички от бертолетова сол. Така че пожелаел ли някой да запуши, лакеят потапял клечката в киселината и възпламенена я поднасял на гостът.

**..............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................**

**30. Напишете есе в обем до две страници на тема: „Какво ще стане, когато чудесата свършат?”**

**Максималният брой точки от всички въпроси и задачи е 80. Оценката се изчислява по формулата X умножено по 4 / 80 + 2, където X са събраните точки от ученика.**